28. 2. 86 De Europæiske Fællesskabers Tidende Nr. L 50/25 RÅDETS FORORDNING (EØF) Nr. 444 /86 af 25. februar 1986 om bemyndigelse af kongeriget Spanien og republikken Portugal til i nomenklaturen i den fælles toldtarif at optage en række nationale underpositioner for visse landbrugsprodukter RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, under henvisning til akten vedrørende Spaniens og Portu- gals tiltrædelse, særlig artikel 76, stk. 3, andet afsnit, og artikel 244, stk. 3, andet afsnit, under henvisning til forslag fra Kommissionen, og ud fra følgende betragtninger: I henhold til artikel 76, stk. 3, første afsnit, og artikel 244, stk. 3, første afsnit, i tiltrædelsesakten skal kongeriget Spanien og republikken Portugal anvende nomenklaturen i den fælles toldtarif fra den 1. marts 1986 for de produkter, der er omhandlet i henholdsvis artikel 67 og 235 i akten; i henhold til stk. 3, andet afsnit, i artiklerne 76 og 244, kan Spanien og Portugal dog bemyndiges til i nomenklaturen i den fælles toldtarif at optage bestående nationale underpo- sitioner med henblik på gennemførelse af en gradvis tilnær- melse til denne tarif eller afskaffelsen af told inden for Fællesskabet, for så vidt der ikke herved opstår vanskelig- heder under anvendelsen af fællesskabsbestemmelserne; for ovennævnte produkter, for hvilke der skal betales told, skaber en sådan bemyndigelse ikke vanskeligheder og er berettiget, når der gælder forskellige toldsatser for disse produkter henhørende under samme underposition i den fælles toldtarif; de nye medlemsstater bør bemyndiges til for de pågældende produkter at optage nationale underpo- sitioner i nomenklaturen i den fælles toldtarif — UDSTEDT FØLGENDE FORORDNING: Artikel 1 For de produkter, der er omfattet af artikel 67 og 235 i tiltrædelsesakten, og for hvilke der i henhold til fælles- skabsbestemmelserne skal betales told ved import fra tred- jelande, bemyndiges kongeriget Spanien og republikken Portugal til i nomenklaturen i den fælles toldtarif at optage de bestående nationale underpositioner, som måtte være nødvendige, for at den gradvise tilnærmelse til denne tarif eller afskaffelsen af told inden for Fællesskabet kan finde sted på de i tiltrædelsesakten fastsatte vilkår. Artikel 2 Denne forordning træder i kraft den 1. marts 1986. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 25. februar 1986. På Rådets vegne G. BRAKS Formand